**Պատմություն**

**12-րդ շաբաթ**

**5- 8րդ կրթական հարթակ**

**Նախորդ դասին սովորեցինք՝**

**Բագրատունիների թագավորությունը ՝ 885-1045թթ**

* 885թ **Աշոտ** **Բագրատունին** իրեն հռչակվեց Հայաստանի թագավոր։
* Հայաստանում հաստատվեց Բագրատունիների թագավորությունը՝ **885-1045թթ**։
* **Աշոտ Ա-ն** /885-890թթ/ ուժեղացրեց բանակը և սկսեց միավորել հայկական հողերը։
* Նա հաղթեց կովկասյան լեռնականներին և ամրապնդեց Հայաստանի սահմանները։
* Հայաստանը հզորացավ **Աշոտ Ա-ի** ժամանակ։
* Հայաստանի գերիշխանությունը ճանաչեցին **Վիրքն ու Աղվանքը**։
* **Արաբական խալիֆաթը** թուլացել էր և մասնատվել ։
* **Աշոտ Բ-ին** հաջողվեց հավատարիմ իշխանների հետ, որոնցից էր **Գևորգ Մարզպետունին**, համախմբել ուժերը և ջախջախել արաբներին։
* **Բյուզանդիան և Արաբական խալիֆաթը** **Աշոտ Բ-ին** ճանաչեցին Հայաստանի թագավոր։
* **Աշոտ Բ-ն ստացավ շահնշահի տիտղոսը**։
* Ժողովուրդը Աշոտ Բ-ի ուժեղ կամքի և տոկունության համար կոչեց **Աշոտ Երկաթ։**
* Խաղաղ ժամանակներ սկսվեցին, երկիրը զարգացավ։
* **861թ Ախուրյան գետի ափին կառուցվեց ժամանակակից և գեղեցիկ Անի քաղաքը։**
* Անին դարձավ Բագրատունիների թագավորության մայրաքաղաքը։
* Անիի Բագրատունիների թագավորությունը թուլացել էր։
* Հզորացած Բյուզանդիան, գրավելով Հայաստանի հողերը, մի քանի անգամ փորձց գրավել Անին, բայց չկարողացավ։
* Թագավոր **Գագիկ Բ-ն** /1042-1045թթ / իր հավատարիմ սպարապետ **Վահրամ Պահլավունու** հետ հաջողութամբ ջախջախում են բյուզանդացիներին։
* Բյուզանդիայի կայսրը խաբեությամբ իր մոտ է կանչում **Գագիկ Բ-ին** և ձերբակալում նրան։
* Բյուզանդացիները կրկին պաշարում են Անին։
* Վեց ամիս անեցիները հերոսաբար պաշտպանվում են։
* Անին ընկնում է դավաճանության պատճառով։
* Բագրատունիների թագավորությունը վերանում է:
* 1045- 1918 թթ Բագրատունիներից հետո այլևս Հայաստանում անկախ պետություն չստեղծվեց։

**Անի և Գագիկ ԲԱԳՐԱՏՈՒՆԻ**



* **Անիի** մասին առաջին հիշատակումները թվագրվում են վաղ միջնադարին՝ **5-րդ դարին**՝ որպես Կամսարական իշխանական տան ամրոցներից մեկը:
* **9-րդ դարի սկզբին**, Հայոց իշխան Աշոտ Բագրատունի Մսակերը (790-826) Կամսարականներից գնել  է Շիրակ գավառը՝ Անի ամրոցով։
* **961թ-ին** Աշոտ 3րդ արքան մայրաքաղաքը Կարսից փոխադրեց Անի, որն ավելի անմատչելի դիրք ուներ, քաղաքը Ախուրյան գետի ափին էր, առևտրային ճանապարհների խաչմերուկում էր։
* Մոտ 10 տարի անց, **971թվականին**, **Աշոտ 3րդը** կառուցեց **Անիի** պարիսպները, որոնք նրա որդին **Սմբատ 2րդ-ը** (978-990) ընդլայնեց՝ ընդամենը մեկ տարում կառուցելով **Սմբատաշեն** պարիսպները, որոնք ունեին 8-ից տասը մետր բարձրություն, 2500 մետր երկարություն՝ քաղաքի սահմաններում ներառելով Անիի մերձակայքում զարգացած թաղամասերը։
* **Սմբատ 2րդ** արքայի օրոք Հայոց կաթողիկոսի նստավայրը Արգինա գյուղից փոխադրվեց Անի։ Անիում **Տրդատ ճարտարապետը** կաթողիկոսարանի համար կառուցեց **Անիի հռչակավաոր Մայր Տաճարը**։
* **987թ-ին** **Սմբատը** գրավեց **Դվին** քաղաքն ու մերձակայքը, որը մինչև այդ դեռ մնում էր արաբական հսկողության երքով։



* **990թ-ին** Սմբատ արքան մահացել է, նրան փոխարինել է եղբայր Գագիկը։

**Անիի Մայր տաճարի ճարտարապետական լուծումները**  Ճարտարապետ Մարկ Գրիգորյանն (1900-1978) օգտագործել է Մատենադարանի շինարարության ժամանակ։

**Գագիկ Բագրատունի թագավոր (կառավարման տարիները՝ 990-1020)**

**Բագրատունյաց Հայաստանում** տարբեր հայ իշխաններ վարում էին մայրաքաղաք Անիից կիսով չափ անկախ քաղաքականություն, փորձում էին չենթարկվել Հայաստանի թագավորներին։ Մասնավորապես առավել ինքնուրույն էին իրենց դրսևորում **Արծրունիները**՝ Վասպուրականում, **Օրբելիները**՝ Սյունիքում, և այլն։ Տայքի ղեկավար Դավիթը, թեև նույնպես Բագրատունիներից էր, նույնպես հաճախ վարում էր կիսով չափ անկախ քաղաքականություն, ակտիվ կապի մեջ էր բյուզանդացիների հետ։ 989-ին **Սմբատ 2րդ-ին** փոխարինեց **Գագիկ Բագրատունի** թագավորը։ Վերջինս ջանքեր գործադրեց կենտրոնական իշխանության ամրապնդման համար։

**Գագիկ արքան** մեծ ուշադրություն էր դարձնում բանակի հզորացման վրա և հայկական զորքի թիվը հասցրեց 100 հազարի։ Նա կարողացավ խորացնել բարեկամական հարաբերությունները **Վրաստանի և Աղվանք** պետության հետ։ **Գագիկի** գերիշխանությանը ենթարկվել են **Լոռու, Կարսի և Սյունիքի** կիսաանկախ հայ թագավորները։ Բայց 1001-ին Լոռու Դավիթ թագավորը փորձել է չենթարկվել Անիի Բագրատունիներին։ Գագիկ Առաջինը խլել է նրա տիրույթները։ Դրա համար Լոռու թագավորին որոշ ժամանակ կոչել են **Դավիթ Անհողին** (հող չունեցող)։ Միայն հնազանդության երաշխիքներ ստանալուց հետո Գագիկ արքան ետ վերադարձրել նրա իշխանական հողերը։ Գագիկ թագավորը մայր Հայաստանին է միացրել **Արցախը**, **Վայոց ձորի կիսաանկախ իշխանությունը**։ Գագիկ արքայի օրոք է կառուցվել Անիի **սբ Գրիգոր Լուսավորիչ եկեղեցին**, որը հայտնի է նաև որպես **Գագկաշեն** եկեղեցի։Անիի պեղումների ժամանակ գտել են Գագիկ արքայի արձանը ձեռքերին Գագկաշեն եկեղեցին (տես նկարները)։

Գագիկ արքայի օրոք Հայաստանում աճեց **Պահլավունիների** դերը, որոնցից տաղանդավոր զորավար **Վահրամ Պահլավունին** շուտով դարձավ Հայաստանի բանակի սպարապետ։ Պահլավունիների գերդաստանից էր կաթողիկոս **Ներսես Շնորհալին**, ում անվամբ կոչվում է մեր դպրոցը։

1045թ-ին Բյուզանդական բանակը գրավեց **Անին** և Բագրատունյաց անկախ Հայաստանը դադարեց գոյություն ունենալ։ Հայկական թագավորության անկումից հետո որոշ ժամանակ կիսաանկախ հայկական իշխանություններ էին պահպանվել **Վասպուրականում, Արցախում, Տաշիրում**։

**Հարցեր և առաջադրանքներ**

* Անին ե՞րբ ու ո՞ր արքայի օրոք դարձավ մայրաքաղաք։
* Ի՞նչ գիտենք Անիի պարիսպների մասին։
* Երևանի ո՞ր հռչակավոր շենքը նախագծելիս ո՞ր հայ ճարտարապետն է օգտվել Անիի մայր տաճարի լուծումներից։
* Ի՞նչ աշխատանքներ էր կատարում Գագիկ արքան։ Ձեր տպավորությամբ ի՞նչ նպատակ էր նա հետապնդում։
* Ի՞նչ գիտեք Գագկաշեն եկեղեցու մասին։
* Ի՞նչ սովորեցինք Պահլավունիների մասին։
* Երբ կործանվեց Անիի հայկական թագավորություն